open-index/open-wikipedia-markdown huggingface dataset:
Insane Championship Wrestling

**Insane Championship Wrestling (ICW)** הוא ארגון היאבקות מקצועית, המבוסס בגלאזגו, סקוטלנד, ונוסד על ידי מארק דאלאס בשנת 2006. הארגון משלב סגנונות של היאבקות בידורית לצד היאבקות הארדקור קיצונית. שילוב סגנונות אלה מביאים להגבלת גיל הקהל, כשהנוכחים באירועים הם בני למעלה מ-18.

החברה החלה להתרחב ברחבי הממלכה המאוחדת ואף נכללה במגזין Vice בשנת 2012 ובתאגיד השידור BBC בשנת 2014. הארגון נמנה בקטגוריית "ארגון ההיאבקות של השנה בממלכה המאוחדת" מטעם המגזין Fighting Spirt בשנים 2012, 2013, 2014 ו-2018.

בעבר, ICW שידר בתחנת הטלוויזיה MyChannel ברחבי אירופה. הארגון מקליט ומשחרר את מרבית אירועיו במהדורה מוגבלת ב-DVD, בנוסף לכך שהוא מפיק סדרה משלו בערוץ היוטיוב בשם *ICW WorldWideww*. בשנת 2015, הארגון השיק את שירות הוידאו על פי דרישה (ICW On Demand), שהפך לשירות העיקרי של החברה בהפצת התוכן שלו.

## אירועים

הארגון מקיים את מרבית מופעיו בגלאזגו, כשלעיתים עושה זאת גם באדינבורו. כשהחברה גדלה, היא התרחבה בשארית שטחה של הממלכה המאוחדת, כשערכה אירועים בלונדון ובניוקאסל, ואף קבעה אירועים בליברפול, לידס וברמינגהאם בעתיד כחלק ממערכת יחסים עסקית באולמות ה-O2.

כשהאירוע Fear & Loathing גדל, הארגון החל לארח את מופעיו ב-SEC Centre, ובשנת 2016 הוא ערך את האירוע הגדול ביותר בהיאבקות האירופית מאז תחילת שנות ה-80 של המאה ה-20, כששת אלפים אנשים נכחו באירוע. בשנתיים הבאות לאחר מכן, אירוע זה התקיים ב-SSE Hydro וכלל שמות של מתאבקים ידועים כמו ריי מיסטריו, רוב ואן דאם, נועם דר וג'יימס סטורם.

## ICW על פי דרישה

**ICW On Demand** הוא שירות וידאו על פי דרישה בבעלות ארגון ההיאבקות Insane Championship Wrestling. כל אירועי ICW עולים לשירות זה זמן קצר לאחר התרחשותם.

ICW Fight Club היא התוכנית השבועית של הארגון כאשר הפרקים של התוכנית משודרים בשירות ה-VOD בערבי יום שישי. שירות ה-VOD כולל קרבות משנת 2012 ואילך, ראיונות וסרטים תיעודיים.

## אלופים נוכחיים

### מחזיקי מזוודת !Square Go

בשילוב בין קרבות ארגון ה-WWE, הרויאל ראמבל וכסף בבנק, המשתתפים מתחרים בקרב באטל רויאל בן 30 משתתפים מעל לחבל העליון בשם Square Go!, כאשר המנצח בקרב זה הוא מחזיק מזוודת !Square Go. מזוודה זו נותנת למחזיק בה את ההזדמנות לפדות אותה על קרב על אליפות העולם במשקל כבד של ICW בכל זמן לבחירתו במהלך השנה הקרובה.

### סגל אחר

## היכל התהילה

## ראו גם
* NXT UK

## קישורים חיצוניים
* 

## הערות שוליים

קטגוריה:היאבקות מקצועית
ליגת כדורגל באולמות הראשונה

**ליגת כדורגל באולמות הראשונה** היא ליגת קטרגל הבכירה ביותר בענף הקטרגל בישראל. הליגה נמצאת תחת אחריות ההתאחדות לכדורגל בישראל.

הליגה נוסדה בשנת 1999, ונקראה בעבר "ליגת הקטרגל" ולאחר מכן גם "ליגת קוקה קולה (5 על 5)" והתקיימה בתחילה באופן שנתי ולא עונתי. לאורך השנים הליגה החלה לצבור פופולריות, ומשכה אליה שחקנים מן השורה הראשונה.

## תחרות
### מבנה הליגה
בעבר המתכונת של הליגה השתנתה מספר פעמים עם חלוקה לשניים או שלושה בתים בתחילה, לאחר 2 סיבובים התבצע שלב פלייאוף, ואז שלב גמר המכיל שלב בתים או לחלופין משחק גמר בין הראשונות על תואר האליפות.
נכון לעונת 2025/2026, בליגה משתתפות 8 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה, ובסך הכל 22 משחקים לקבוצה (ב-2 סיבובים). לאחר שני הסיבובים הראשונים מתקיים פלייאוף אשר במסגרתו מתבצע סיבוב שלישי.

### מיקומים
בדומה לכדורגל, הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות.

מיקום הקבוצות נקבע לפי הקריטריונים הבאים (במקרה של שוויון בין שתי קבוצות או יותר עוברים לקריטריון הבא):
1) מספר הנקודות הכולל שכל קבוצה השיגה.
2) מספר הניצחונות שכל קבוצה השיגה.
3) טבלת המשחקים הפנימית בין הקבוצות שבשוויון.
4) הפרש השערים במשחקים שהתקיימו בין הקבוצות שבשוויון.
5) מספר שערי הזכות שהובקעו במשחקים בין הקבוצות המצויות בשוויון.
6) משחק מכריע במגרש נייטרלי.

### העפלה לתחרויות האירופיות
ליגת הקטרגל הישראלית מסונפת להתאחדות הכדורגל האירופית (אופ"א).

האלופה זוכה בכרטיס לסיבוב המוקדמות של ליגת האלופות בקטרגל.

## קבוצות הליגה לעונת 2025/2026
להלן הקבוצות המתמודדות בעונת 2025/2026 בליגה הראשונה בקטרגל:

## אלופות המדינה לפי שנים

### טבלת אליפויות

## מפעל גביע המדינה
נעשה ניסיון חד פעמי לתחרות גביע המדינה בעונת 2009/2010 בו זכתה קבוצת ינשופי אס"א תל אביב לאחר שניצחה בשלב הגמר את הפועל עירוני ראשון לציון בתוצאה 7–8. מאז לא התקיימה התחרות הנ"ל.

## קישורים חיצוניים
* ליגה ראשונה בכדורגל אולמות, באתר ההתאחדות לכדורגל בישראל

## הערות שוליים

קטגוריה:ישראל: קטרגל
קטגוריה:תחרויות ספורט בישראל
כדורגל באולמות
פרסאוס ואנדרומדה

**פרסאוס ואנדרומדה** (באנגלית: **Perseus and Andromeda**) הוא ציור של הצייר והפסל הבריטי פרדריק לייטון. הציור הושלם בשנת 1891, אז גם הוצג באקדמיה המלכותית לאמנויות שבלונדון. הציור מציג תמונה של סצנה מאגדת אנדרומדה הלקוחה מהמיתולוגיה היוונית. הציור, שהוא בעל מאפיינים גותיים, הוא באורך 235 סנטימטרים ורוחבו 129.2 סנטימטרים (שמן על קנבס) והוא מוצג בווקר ארט גלרי שבליברפול.

## האגדה
לפי המיתולוגיה היוונית, ממלכת אתיופיה נשלטה בידי המלכה היפה והיהירה קסיופאה, אשר טענה כי יופייה נעלה על יופיין של נימפות הים. כאשר הנימפות שמעו על כך, הן הלכו למחות בפני אביהן, פוסידון, שהיה מלך הים. פוסידון זעם וקרא למפלצת הים סיטוס לעלות מהמעמקים ולתקוף את ממלכת אתיופיה. המפלצת זרעה הרס וחורבן בחופי הממלכה, הרגה אנשים שנקרו בדרכה וגרמה להצפות. קסיופאה ובעלה קפאוס היו חרדים לגורל ממלכתם והם הסכימו לתנאי האכזרי שהעמיד פוסידון לסיום המתקפה – הקרבת בתם אנדרומדה למפלצת. קפאוס כבל את בתו לסלע והשאיר אותה למפלצת הים (סלע אנדרומדה ביפו הוא הסלע המדובר לפי המיתוס). תפנית בעלילה חלה כאשר למקום הזדמן פרסאוס, אשר זה עתה נלחם במפלצת אחרת – מדוזה - והביס אותה. פרסאוס, אשר שב הביתה בעוד הוא רוכב על סוסו המעופף פגסוס, הבחין באנדרומדה וחש להצילה. פרסאוס חיסל את המפלצת והתיר את הכבלים. אנדרומדה התאהבה בו ועל אף שהייתה מאורסת לפינאוס, העדיפה להינשא לו. בחתונה התגלע עימות בין פרסאוס לפינאוס, אשר הסתיים במותו של האחרון. פרסאוס ואנדרומדה נישאו והקימו משפחה.

## הציור ויצירות נוספות
הסצנה אותה בחר לצייר לייטון מציגה את הנסיכה אנדרומדה העירומה למחצה – סדין לבן נכרך בקושי סביב מותניה – כבולה אל הסלע ונעטפת על ידי המפלצת הגדולה שפניה פונים לשמיים ופיה רושף אש. מעליהם, באוויר, מצוי פרסאוס אשר רוכב על סוס לבן בעל כנפיים (פגסוס) ומכוון קשת אל עבר המפלצת, בה נעוץ חץ שזה עתה נורה. פרסאוס מוקף הילה לבנה, המים מקיפים את הסלע ובצדדים שני צוקים. גופה הנפתל של אנדרומדה התמימה הכרוך בסדין לבן שורטט כניגוד המוחלט למפלצת השחורה והאיומה. הצבע הלבן מסמל תום ואילו ההילה מסמלת טוב.

לייטון יצר ציור נוסף המציג את פרסאוס רוכב על סוסו המעופף וכן ארבעה פסלים עשויים ברונזה בצבעי כסף וזהב, האחד מציג את פרסאוס רוכב על סוסו, השני מציג את מפלצת הים, השלישי מציג את אנדרומדה הכפותה ופסל רביעי מציג שילוב של הארבעה.
## קישורים חיצוניים

* אתר האינטרנט של קבוצת המוזיאונים הלאומיים של ליברפול

## הערות שוליים

קטגוריה:ציורים מהמאה ה-19
קטגוריה:ציורים המבוססים על המיתולוגיה היוונית
קטגוריה:ציורי שמן
קטגוריה:אנדרומדה
יונדאי פורטר

**יונדאי פורטר** (באנגלית : **Hyundai Porter**, קרוי גם : **Hyundai H-100**) הם מסחריות וטנדרים מתוצרת יצרנית כלי הרכב הדרום-קוריאנית **[[יונדאי מוטור]]** אשר מיוצרים משנת 1977

המנועים המורכבים בדגמי "יונדאי פורטר" הם מסוג דיזל. סוגי הנעה : הנעה אחורית  4x2 / הנעה כפולה 4x4.

## תצורות
* 2 דלתות - טנדר (דור שני, דור שלישי)
* 4 דלתות - טנדר קבינה כפולה (דור שני, דור שלישי)
* 3 דלתות - מסחרית (דור שלישי))
* 4 דלתות - מסחרית (דור שלישי)
* מיניבוס - 12 מושבים (דור  ראשון)
* אמבולנס (דור ראשון)

## דורות
* דור  ראשון - יוצר בין השנים 1981-1977
* דור שני - יוצר בין השנים 1996-1986
* דור שלישי - יוצר בין השנים 2004-1996, נבנה ברישיון "מיצובישי מוטורס" על פי דגם "Mitsubishi Delica"  (דור שלישי)
* דור רביעי - מיוצר משנת 2004 - הווה. בנוסף לייצור דגם "יונדאי פורטר" בקוריאה הדרומית, הדגם מיוצר באלג'יריה משנת 2018 על ידי "TMC Group"

## תמונות

קובץ:Songthaew in Savannakhet 07.jpg | "יונדאי פורטר" (דור שני)
קובץ: Police pick-up truck in Cambodia.jpg| "יונדאי פורטר" (דור שני, צולם בקמבודיה)
קובץ:Hyundai H100.JPG | "יונדאי H100"
קובץ:Hyundai H100 panel van.JPG | "יונדאי H100" - מסחרית
קובץ:Porter 1996.jpg | "יונדאי פורטר", דור שני, שנת 1996
קובץ:Songthaew in Pakse 02.JPG | "יונדאי פורטר", דור שני (צולם בלאוס)
קובץ:Songthaew in Savannakhet 04.jpg | "יונדאי פורטר" - מיניבוס, דור שלישי
קובץ:Songthaew in Savannakhet 05.jpg | "יונדאי פורטר" - מיניבוס, דור שלישי
קובץ:Hyundai H100 Porter 2002 (11181534883).jpg | "יונדאי H100", דור שלישי, שנת 2002
קובץ: Hyundai H100 Porter Crew Cab 2000 (15792174312).jpg| "יונדאי H100", דור שלישי
קובץ:Side view of the Hyundai H-100 school bus driving .jpeg | "יונדאי פורטר" -מיניבוס לתלמידי בית ספר, דור רביעי
קובץ:Hyundai Porter II Super 2004 (36191792052).jpg | "יונדאי פורטר" - טנדר קבינה כפולה, דור רביעי, שנת 2004
קובץ:TCAPO 4052-A9 20170520.jpg | "יונדאי פורטר", דור רביעי


## ראו גם
* יונדאי מוטור
* משאית מגה יונדאי

## קישורים חיצוניים

* 
* 
* 

## הערות שוליים

קטגוריה:מכוניות מסחריות
קטגוריה:טנדרים
קטגוריה:מיניבוסים
קטגוריה:כלי רכב שהושקו ב-1977
פורטר
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים באלג'יריה
מדינול

**מדינול בע"מ** היא חברה פרטית ישראלית העוסקת בפיתוח, ייצור ומכירה של תומכנים (סטנטים) קרדיולוגיים.

## היסטוריה
את חברת "מדינול" הקימו בני הזוג ריכטר עם גרגורי פנחסיק, עולה חדש מאוקראינה, שהציג בפניו פטנט לייצור תומכן - קפיץ מתכת המושתל בכלי דם לתמיכה בהם. אליהם הצטרף פרופ' בנעד גולדווסר.

בסוף 1995 השלימה "מדינול" את פיתוחו של תומכן קרדיולוגי, תחת המותג "ניר", על שם סרן ניר פורז, לוחם שנהרג בניסיון לחילוץ נחשון וקסמן. החברה גם ייצרה את התומכן, ואת השיווק למוצרי החברה, שהחל בשנת 1996, עשתה חברת בוסטון סיינטיפיק האמריקאית. "מדינול" זכתה להצלחה רבה, והשימוש בתומכנים הלך והתרחב (כתחליף לניתוח קרדיולוגי מסובך לאין שיעור מהחדרת תומכן), והכנסותיה הסתכמו במאות מיליוני דולרים מדי שנה. לאחר סכסוך ממושך עם בוסטון סיינטיפיק, שהסתיים בשנת 2005, שילמה זו 750 מיליון דולר למדינול בגין הפרת הזכויות על הפטנט, אך בהמשך החזירה לה "מדינול" 104 מיליון דולר, בעקבות הליך בוררות ביניהן. במהלך שנות הסכסוך הצטמצם חלקה של "מדינול" בשוק התומכנים, השותפים של בני הזוג ריכטר עזבו את החברה, והבעלות עליה נותרה בידי בני הזוג ריכטר.

גם הדגמים הבאים של החברה כללו בשמם את השם NIR. בשנת 2008 החל ייצורו של PioNIR - תומכן עשוי מסגסוגת קובלט כרום  חזקה במיוחד. בשנת 2017 החלה החברה בייצורו של EluNIR - תומכן המשחרר תרופה שמעכבת גידול של תאי העורק, ובכך מונע היצרות חוזרת הקיימת בחלק מהמקרים.

מדינול בנוסף מפעילה את תוכנית ״NIR school of the heart״ שמקדמת לימודי קרדיולוגיה בילדים מחוננים ישראלים, פלסטינים, וירדנים.

## לקריאה נוספת
* 

## קישורים חיצוניים
*
* 

## הערות שוליים

קטגוריה:יצרני מכשור רפואי ישראלים
קטגוריה:פארק עתידים: חברות
קרחון ברטלט (אנטארקטיקה)

**קרחון ברטלט** או **קרחון בארטלט** (באנגלית: **Bartlett Glacier**) הוא קרחון יובלי, באזור חוף אמונדסן, בהרי הייז, בהרי המלכה מוד, בשטח חסות רוס שבאנטארקטיקה.

אורכו של הקרחון 60 קילומטרים; ורוחבו 10 קילומטרים (בשפכו).

הקרחון זורם לכיוון צפון-מזרח ממישור נילסן ונשפך אל קרחון סקוט, בסמוך מצפון להר גרדינר.

## היסטוריה
### גילוי ומיפוי הקרחון

הקרחון התגלה בדצמבר 1934 על ידי המחלקה הגאולוגית של המשלחת האנטארקטית של ריצ'רד בירד בפיקודו של קווין בלקברן.

### מקור השם

ריצ'רד בירד נתן לקרחון את שמו.

בירד קרא לקרחון על שמו של רב החובל רוברט א. ברטלט (Robert A. Bartlett), מהכפר בריגוס, בפרובינציית ניופאונדלנד ולברדור שבקנדה, שהיה מגלה ארצות וחוקר קטבים, שהמליץ לבירד לרכוש את האונייה בר, שימשה את משלחתו.

## קישורים חיצוניים
* קרחון ברטלט באתר הסקר הגאולוגי של ארצות הברית
* קרחון ברטלט באתר הגאזט האנטארקטי המשווה SCAR של ממשלת אוסטרליה

## הערות שוליים

ברטלט
ממשלת מחוז לנינגרד

**ממשלת מחוז לנינגרד** (ברוסית: **Правительство Ленинградской области**) היא הגוף הניהולי העליון במחוז לנינגרד, העומד בראש המערכת של רשויות השלטון של המחוז. את הממשלה מנהל מושל מחוז לנינגרד. המושל הנוכחי הוא אלכסנדר דרוזדנקו.

עד 2023, בנייני הממשל של מחוז לנינגרד נמצאו דווקא בסובייקט פדרלי אחר, בעיר סנקט פטרבורג: בית ממשלת המחוז שכן בכיכר רודנות הפרולטריון בסנקט פטרבורג והועלו תוכניות להעתק מבני הממשל לעיר הגדולה במחוז לנינגרד: גטצ'ינה, שהוכרזה למרכז האדמיניסטרטיבי של מחוז לנינגרד.

## קישורים חיצוניים
* 
* 
* 

## הערות שוליים

קטגוריה:מחוז לנינגרד: פוליטיקה וממשל
חסדאי אליעזר

**חסדאי אליעזר** (1955 – 2012) היה פוליטיקאי ואיש ציבור ישראלי, אשר כיהן כראש מועצת אלפי מנשה וסגן יו"ר מועצת יש"ע.

## ביוגרפיה
אליעזר גדל בחיפה, בן להורים שורדי שואה.

בשירותו הצבאי שירת כסמג"ד גדוד 414, עשה תפקידים נוספים בחיל הקשר והשתחרר בדרגת סא"ל.

אליעזר היה ראש מועצת אלפי מנשה השני, משנת 1998, ובתקופת ההתנתקות לקח תפקיד חשוב בהיותו סגן יו"ר מועצת יש"ע.

אליעזר היה פעיל מוכר ובולט במפלגת הליכוד ובבחירות לכנסת ה-17 דורג במקום ה-31 ברשימת המפלגה לכנסת. בשנת 2006, לאחר הבחירות, עבר למפלגת קדימה, ובשנת 2009 פרש ממנה.

במהלך כהונתו, בשנת 2012, נפטר אליעזר ממחלה קשה והותיר אחריו אישה ושלוש בנות. בת נוספת נהרגה בתאונת דרכים.

## הערות שוליים

קטגוריה:ראשי מועצת אלפי מנשה
קטגוריה:ראשי רשויות מקומיות מטעם הליכוד
קטגוריה:סגני-אלופים בצה"ל
קטגוריה:ישראלים שנולדו ב-1955
קטגוריה:ישראלים שנפטרו ב-2012
אסיף איזק

**אסיף איזק** (נולד ב-28 במאי 1973) הוא ראש המועצה האזורית חוף הכרמל, ויושב ראש אשכול רשויות מישור החוף, בו נכללות המועצה ורשויות סמוכות.

לשעבר מנהל אגף צעירים ומעורבות בחברה בתנועה הקיבוצית.

## ביוגרפיה
איזק נולד בקיבוץ החותרים ליצחק ואנה, שעלו לישראל מדרום אמריקה. התחנך בבית-הספר האזורי המשותף במעגן מיכאל. לאחר סיום לימודיו התגייס לצה"ל ושרת ביחידת שמשון, בתחילה כלוחם ולאחר מכן כקצין מפקד פלגת לוחמים. עם סיום שירותו שהה בחוץ לארץ למספר שנים, ומילא תפקידים שונים בשליחות משרד הביטחון. המשיך לשרת במילואים ביחידת שלדג. עם שובו ארצה בתחילת שנות ה-2000 נבחר איזק לכהן כיושב ראש הוועד המקומי בהחותרים, יושב ראש הוועד הממונה וכן כיושב ראש האגודה השיתופית. במקביל נבחר גם כחבר מליאת המועצה האזורית. כיהן גם כחבר דירקטוריון גרנות מפעלים אזוריים. לאיזק תואר ראשון במנהל עסקים ותואר שני במשפטים, והוא מוסמך גם כמגשר.

נשוי ליעל ואב לשלושה.

## פעילות ציבורית
איזק החל את דרכו בעשייה הציבורית בשנת 2009, כשנבחר לתפקיד יושב ראש הוועד המקומי לאחר שקיבוצו החותרים נקלע למשבר כלכלי חריף. בהמשך נבחר לכהן גם כיושב ראש האגודה. לאחר שנבחר כחבר מליאת המועצה האזורית, הוביל איזק את הקמת נקודת ההזנקה של מד"א בחוף הכרמל, לאחר שבתו הצעירה הייתה מעורבת בתאונת דרכים. בשנת 2017 לאור פעילותו בקבוצת "הטורקים הצעירים" של התנועה הקיבוצית, לקח איזק חלק בהקמת המנהיגות הצעירה בתנועה ובשנת 2017 אף נבחר להקים את אגף הצעירים והמעורבות בחברה, ולעמוד בראשו. בשנת 2018 הודיע איזק על התמודדותו לראשות המועצה האזורית חוף הכרמל, לאחר הודעת הפרישה של ראש המועצה כרמל סלע. בבחירות לרשויות המקומיות שנערכו ב-31 באוקטובר 2018 זכה איזק בכ-75% מקולות הבוחרים ונבחר לתפקיד ראש המועצה. לאחר שחברו הטוב, ראש מועצת שער הנגב אופיר ליבשטיין, נרצח בקיבוצו כפר עזה בידי מחבלי החמאס באירועי 7 באוקטובר, החליף אותו איזק בתפקידו כיושב הראש של ארגון 'הבונים דרור'. בבחירות לרשויות המקומיות שנערכו ב-27 בפברואר 2024 זכה איזק בכהונה נוספת כראש המועצה האזורית חוף הכרמל, כאשר זכה ב-68% מקולות הבוחרים.

## קישורים חיצוניים

## הערות שוליים

קטגוריה:ראשי המועצה האזורית חוף הכרמל
2020 06
קטגוריה:בוגרי בית הספר משותף חוף הכרמל
קטגוריה:חיילי חיל הרגלים
קטגוריה:מגשרים ישראלים
קטגוריה:דירקטורים ישראלים
קטגוריה:החותרים: אישים
קטגוריה:ישראלים שנולדו ב-1973
Rainbow (שיר של קייסי מאסגרייבס)

"**Rainbow**" (בעברית: "**קשת**") הוא סינגל של קייסי מאסגרייבס, מתוך אלבומה Golden Hour.

השיר היה מועמד לשיר השנה וזכה בווידאו קליפ של השנה בפרסי איגוד מוזיקת הקאנטרי ה-53 במספר. בנוסף לכך, הועמד השיר לפרס בחירת הנוער בקטגוריית "בחירת מוזיקה – שיר קאנטרי", אך הפסיד ל-"Speechless" של הצמד דן + שי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2019
קטגוריה:שירי קייסי מאסגרייבס
קטגוריה:שירים באנגלית
קטגוריה:שירים שנכתבו על ידי נטלי המבי
קטגוריה:שירים שנכתבו על ידי שיין מקנאלי
קטגוריה:וידאו קליפים שבוימו על ידי האנה לוקס דייוויס
קטגוריה:שירים על קשת בענן
קטגוריה:שירי להט"ב
קטגוריה:בלדות קאנטרי
צוף בן משה

**צוף בן משה** (נולד ב-31 ביולי 1997) הוא כדורסלן ישראלי, המשחק בעמדות הקלע והסמול פורוורד בעירוני נס ציונה.

## ביוגרפיה

בן משה החל את הקריירה בליגת העל בעונת  במדי הפועל תל אביב, שבה שיחק גם בקבוצת הנוער. בעונת  הושאל להפועל גליל עליון מהליגה הלאומית. בליגת העל שיחק ארבע עונות במדי הפועל תל אביב, אך זכה לדקות משחק מועטות. בסוף העונה הרביעית הושאל לעירוני נס ציונה מליגת העל, במדיה העלה את מספר הדקות מ-7.5 ל-12.9 דקות בממוצע למשחק.

את עונת הפריצה שלו בליגת העל חווה בעונת , לאחר שחתם בשורות מכבי אשדוד. בעונה זו שיחק 24.4 דקות בממוצע למשחק, בהן רשם 9.5 נקודות למשחק ב-41.4% דיוק מהשלוש ו-4.5 ריבאונדים למשחק.

אחרי שמכבי אשדוד ירדה לליגה הלאומית חתם בן משה בהפועל אילת בחוזה לשנתיים.

לפני עונת 2022/2023 חתם בן משה בהפועל גלבוע גליל. ב-15 במרץ 2023 עבר בן משה במסגרת עסקת "טרייד" בחזרה לקבוצתו הישנה עירוני נס ציונה, בעוד שגולן גוט שחקן נס ציונה עבר אל הפועל גלבוע גליל

### נבחרת
במדי הנבחרת הלאומית, השתתף בן משה בקמפיין נבחרת העתודה באליפות אירופה דרג א' 2016 שנערכה בהלסינקי, פינלנד. את הטורניר סיימה הנבחרת במקום ה-12.

## קישורים חיצוניים

* צוף בן משה, באתר מנהלת ליגת העל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני הפועל גלבוע גליל
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני הפועל גליל עליון
קטגוריה:כדורסלני עירוני נס ציונה
קטגוריה:כדורסלני מכבי אשדוד
קטגוריה:ישראלים שנולדו ב-1997
מחנה החינוך-מחדש מסנג'יה

**מחנה החינוך-מחדש מסנג'יה** (בסינית: **马三家劳教所**; פיניין: **Mǎsānjiā Láojiào Suǒ**, בסין מכונה "המרכז הלאומי למצוינות, חינוך מחדש ושינוי של ליאונינג") הוא מחנה חינוך מחדש ליד שניאנג, ליאונינג, סין, אשר מטרתו להביא אוכלוסייה אזרחית ליישור קו עם ערכי ואידאולוגיית המפלגה הקומוניסטית של סין. המחנה הוקם לראשונה ב-1956 תחת אידאולוגיית "חינוך מחדש באמצעות עבודת פרך"  של סין, או "**מדיניות לאוג'יאו**" (劳动教养), או בקיצור "**לאוג'יאו**", והורחב ב-1999 על מנת לחנך מחדש גם את מתרגלי השיטה הרוחנית פאלון גונג. המחנה פועל לכפיית שינוי מחשבתי על ידי עבודות פרך ועינויים שונים. על פי העצירים לשעבר, מתרגלי פאלון גונג מהווים 50%–80% מהאסירים במחנה. אסירים אחרים כוללים מיעוטים דתיים שונים כמו נוצרים, ואחרים שהוגדרו פושעים על ידי המשטר הקומוניסטי.

בקרב מתרגלי פאלון גונג, נעשה מאמץ ארוך שנים לנסות לחשוף זוועות שנערכות במחנה, שנחשב לגרוע ביותר בסין. בנוסף לביצוע עבודות כפייה, האסירים עוברים בין השאר עינויים באמצעות מכות חשמל, האכלה בכוח, בידוד ממושך, וצורות אחרות של התעללות. ההאשמות הללו קיבלו תשומת לב בין-לאומית בשנת 2013 כאשר מגזין פרסם חשיפה של מסנג'יה והנעשה במחנה. סין פעלה מהר במישורים מדיניים ובתוך סין ביד קשה, כדי לאסור כל פרסום או דיון ציבורי בנושא.

על פי דו"ח מלוקט על מוצרים שפורסם בשנת 2013, כלכלת המחנה נשענה על אסירי המחנה שייצרו בכפייה סחורה, כולל מדים צבאיים, עבור השוק המקומי וכמה מוצרים לייצוא. בעת מחסור בעובדים היו לפעמים נקנים אסירים ממתקני כליאה אחרים.

## ראו גם
* משרד 610

## הערות שוליים

קטגוריה:שניאנג
קטגוריה:מחנות עבודה
קטגוריה:עינויים
קטגוריה:רדיפת הפאלון גונג
יחסי אפגניסטן – הממלכה המאוחדת

**יחסי אפגניסטן – הממלכה המאוחדת** הם יחסי החוץ בין האמירות האיסלאמית של אפגניסטן ובין הממלכה המאוחדת של בריטניה הגדולה וצפון אירלנד.

## היסטוריה
העניין הבריטי באפגניסטן כלל את ההגנה על הודו הבריטית, ובמיוחד הגנה מפני האימפריה הרוסית - במחלוקת שנקראה "המשחק הגדול" בסוף המאה ה-19. סדרה של מלחמות אנגלו-אפגניות בין 1839 ל-1919 סימלו באופן היסטורי את היחסים בין אפגניסטן לבריטניה. אחרי כמעט מאה שנה של השפעה אנגלו-הודית באפגניסטן, המדינה הוכרזה כעצמאית בשנת 1919. הממלכה המאוחדת נותרה נייטרלית למהפכת הסאור שהובילה לעליית הקומוניזם באפגניסטן, אולם היא התנגדה לפלישה הסובייטית לאפגניסטן בשנת 1979. בשנת 1989 פרצה מלחמת אזרחים באפגניסטן בעקבות נסיגת הצבא הסובייטי, אולם בריטניה לא נקטה עמדה לטובת אחד הצדדים.

בשנים 2001–2014 שירתו כוחות בריטיים עם נאט"ו באפגניסטן. הבסיס העיקרי שלה היה במחנה באסטיון, במחוז הלמנד הדרומי.

## נציגויות דיפלומטיות
* אפגניסטן מחזיקה בבריטניה שגרירות בלונדון.
* בריטניה החזיקה באפגניסטן שגרירות בקאבול. לאחר נפילת קאבול בידי הטאליבן השגרירות נסגרה.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
פאבל גויכמן

**פאבל נחומוביץ' גויכמן** (25 במרץ 1929 – 4 בדצמבר 2024) היה מאמן אתלטיקה רוסי-ישראלי. שימש כמאמנה הלאומי של נבחרת ברית המועצות בקפיצה לגובה.

## ביוגרפיה
גויכמן היה בוגר מכון פ.ס. לסגאפט בסנקט פטרבורג.

אימן את יורי סטפאנוב, שיאן העולם הראשון של ברית המועצות בקפיצה לגובה בשנת 1956 (216 ס"מ).

במשחקים האולימפיים בשנות ה-70 ושנות ה-80 שימש כמאמן האתלטיקה של ברית המועצות. חניכו, יורי טרמאק, זכה ב-1972 באולימפיאדת מינכן במדליית זהב בקפיצה לגובה. אימן בנוסף את אלכסנדר גריגורייב שזכה במדליית כסף באליפות אירופה באתלטיקה ב-1978.

מאז 1974 התגורר במינסק. בסוף 1993 עלה לישראל ומאז ועד למותו גר ועבד בירושלים.

מאז 1996 נערכים בבלארוס טורנירי קפיצה לגובה נושאי פרסים על שמו ועל שם אשתו, האתלטית אליזבת סוסינה.

## הערות שוליים

קטגוריה:מאמני אתלטיקה ישראלים
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:יהודים הקבורים בהר המנוחות
קטגוריה:ישראלים שנולדו ב-1929
קטגוריה:ישראלים שנפטרו ב-2024
ישיבת בני רחל

**ישיבת בני רחל** היא ישיבה גבוהה במתחם קבר רחל המגודר בבית לחם, המחנכת את תלמידיה ברוח הראי"ה קוק לפעול למען עם ישראל וארץ ישראל מתוך תורת ישראל.

בישיבה לומדים כיום כ-40 תלמידים וכ-40 אברכים.

סביב הישיבה צמח יישוב יהודי, המחובר לישיבה, בו מתגוררים רמי"ם, אברכים וצוות הישיבה.

## הקמת הישיבה

באמצע שנות התשעים, רכשה עמותת "בני רחל", יחד עם הרב בני אלון והרב חנן פורת, מתחם מסחרי המכונה "בית המכולות" מידי שלושה אחים ערבים נוצרים, על כביש 60 בסמוך לקבר רחל, עליו בנויה הישיבה היום.

העסקאות נעשו באמצע שנות התשעים, בזמן הסכמי אוסלו, כאשר קבר רחל היה יעד למתקפות טרור תמידיות.

יהודים לא יכלו להיכנס למתחם, למעט כניסות בודדות ללימוד תורה למספר שעות ביום. העמותה שרכשה את המבנה, העבירה אותו לידי צה"ל, שהשתמש בו כמוצב צבאי.

עד לבניית גדר ההפרדה סביב מתחם הציון, הותרו כניסות מוגבלות אל המתחם. קבוצות של בחורי ישיבה, הגיעו ללמוד במקום, מספר שעות כל יום.

הרב בני אלון החליט להקים ישיבה במבנה. לאחר משא ומתן שניהל מול הצבא, אושרה הקמת כולל אברכים, שיפעל עד השעה חמש בערב, כשבהמשך תבחן האפשרות להקים במקום ישיבה קבועה. לאחר מכן מינה הרב אלון את תלמידו, הרב אלי אלקסלסי, לעמוד בראשות הכולל ולנהל את המקום. באסרו חג פסח התש"ע נפתח כולל האברכים קבוצה של כעשרים אברכים במקום.

לאחר חצי שנה, הרב אלקלסי ביקש ממפקד עוטף ירושלים ארכה לתלמידים שיוכלו להישאר במתחם עד השעה 22:30 בלילה, והבקשה אושרה.

שנה לאחר מכן, בסיוע של הרב יגאל לוינשטיין, הגיע אלוף פיקוד מרכז דאז, אבי מזרחי, עם יועצים משפטיים, לביקור במתחם הכולל, ואישר בביקורו את הרכישה היהודית של מתחם הישיבה כיום.

בליל תשעה באב תשע"א, מפקד מחוז ירושלים, ניצב ניסו שחם, הגיע לביקור במתחם, ואישר את הלינה במקום.

באותה התקופה ובהמשך לאישור הלינה, אישר ראש המנהל האזרחי, תת-אלוף מוטי אלמוז את חיבור המבנה לתשתיות (מים, חשמל וטלפון).

בשנת התשע"ד הגיעה קבוצה של עשרה בחורים ממכינות קדם-צבאיות שונות - עטרת ירושלים, בית יתיר, בני דוד ועצמונה - כדי לפתוח את הזמן בישיבה החדשה, ישיבת "בני רחל".

שנה לאחר מכן, בשנת התשע"ה, הגיעו לראשונה בחורים לשיעור א' בישיבה ומאז היא התרחבה.

## היישוב היהודי בבית לחם
לאחר שאושרה הלינה במקום, הוקמה ישיבת "בני רחל". התלמידים התחילו לישון בישיבה בימי החול, בשבתות, בימים הנוראים, ובחגים.

סביב הישיבה צמח יישוב בו מתגוררות כ-12 משפחות, היישוב מחובר לישיבה, ובו מתגוררים הרמי"ם, האברכים וצוות הישיבה.

## מדרשת בני רחל
בתוך הישיבה פועלת מדרשת "בני רחל" ע"ש הרב בני אֵלון. המדרשה מקיימת סיורים לימודיים, הרצאות, ומגוון תוכניות אחרות. ליד המדרשה פועלים מכון מחקר והוצאת ספרים.

## ראו גם
* ישיבות הקו
* ישיבה ציונית
*בית מדרש

## קישורים חיצוניים
* 15px אתר האינטרנט הרשמי של הישיבה בקבר רחל
* 20px העמוד הרשמי של ישיבת בני רחל ברשת החברתית פייסבוק
* 20px הערוץ הרשמי של ישיבת בני רחל ברשת החברתית יוטיוב
* 15px אתר האינטרנט הרשמי של מדרשת "בני רחל"
* 20px העמוד הרשמי של מדרשת "בני רחל" ברשת החברתית פייסבוק
* 
* 
* 
* 
* משה ניסנבוים: היהודים חוזרים לבית לחם - כתבה בעלון עולם קטן, גיליון 706, פרשת בלק, התשע"ט
* 
* 
* 

קטגוריה:בית לחם: מבנים
בני רחל
בני רחל
בני רחל
קטגוריה:מאחזים ביהודה ושומרון
מועדון 57

**מועדון 57** (במקור: **Club 57**) היא טלנובלה איטלקית-אמריקאית, מסוגת מוזיקה ומדע בדיוני, שהופקה על ידי Rainbow S.p.A וניקלודיאון, כאשר שניהם חלק מ-ViacomCBS. הסדרה נוצרה על ידי קת'רינה לדבואר, בוימה על ידי גוסטבו קוטה ואוטו רודריגז, והופקה על ידי איג'יניו סטראפי ופירלויגי גאזולו. הטלנובלה עוקבת אחר סטודנטית מהמאה ה-21 בשם אווה, שיחד עם אחיה, רובן, נוסעת בזמן בטעות לשנת 1957, שם היא מתאהבת בגריזרס איטלקי בשם ג'יי ג'יי, דבר הגורם לה להחליט להישאר.

העונה הראשונה של הסדרה, אשר כוללת 60 פרקים באורך 45 דקות, שודרה לראשונה באיטליה ב-15 באפריל 2019 בערוץ Rai Gulp, ובאמריקה הלטינית בערוץ ניקלודיאון ב-6 במאי באותה שנה. בישראל העונה שודרה לראשונה בתרגום עברי ב-7 ביוני 2020 בערוץ KidZ.

באוקטובר 2019 הוכרז שעונה שנייה לסדרה נמצאת בפיתוח, כאשר היא אושרה בשנת 2020 ונאמר שהיא תכלול גם 60 פרקים. הפרק הראשון של העונה שודר לראשונה באמריקה הלטינית ב-14 ביוני 2021.

## תקציר העלילה
אווה ורובן הם שני אחים משנת 2019. לאחר שגילו מכונת זמן ישנה במעבדה של סבא שלהם, הם שולחים את עצמם בטעות לשנת 1957. בזמן כשהם מנסים למצוא דרך לחזור, אווה ורובן משתדלים שלא למשוך תשומת לב. אווה במהרה מתאהבת בגריזרס איטלקי בשם ג'יי ג'יי, שעובד כטכנאי תאורה במופע ריקודים פופולרי בשם "מועדון 57". בנוסף אווה מתיידדת עם אמיליה, המובילה הראשית של המופע, ומעוררת שנאה אצל חברתו לשעבר של ג'יי ג'יי, ורו. אווה לא רוצה לעזוב את ג'יי ג'יי, ומחליטה להישאר יותר זמן בעבר. בינתיים, רובן מתחיל למכור דברים טכנולוגיים לסבו, שנמצא בשנות העשרים לחייו בשנת 1957.

נוכחותם של אווה ורובן בשנת 1957 מושכת את תשומת לבם של שומרי הזמן, קבוצה של סוכנים בין ממדיים המפקחים על ציר הזמן של היקום. הם שולחים חניך בשם אאורק ואת עוזרו הרובוטי דרויד, כדי לתפוס את שני האחים ולהפסיק את שיבושיהם בעבר. אווה ורובן מתחמקות מלכידתם ובסופו של דבר חוזרים לשנת 2019, אך שם הם מגלים כי מעשיהם בעבר השפיעו על ההווה - הוריהם כבר אינם יחד וסבא שלהם הוא מיליונר. אווה ורובן חוזרים לעבר כדי לבטל את מעשיהם ולהחזיר את חייהם הישנים.

## דמויות ושחקנים
### דמויות ראשיות
* **אווה** (אוואלונה מונטנר)
* **רובן** (סבסטיאן סילבה)
* **ג'יי ג'יי** (ריקרדו פרסקרי)
* **ורו** (קרולינה מסטרוביץ')
* **אורק** (מרטין בארבה)
* **אמיליה** (איזבלה קסטיו)
* **מנואל** (אנדרס מרקאדו)

### דמויות חוזרות
* **מרצדס** (אסטפני אוליביירה)
* **דליילה** (אסטפני אוליביירה)
* **דרויד** (ג'ונתן פרוידמן)
* **מיגל** (ג'ונתן פרוידמן)
* **פרנצ'סקה** (קרלוטה ביזו)
* **ניקו** (לורנזו מיידה)
* **מאקה** (לורה רוז'ר)
* **איסה** (סימון מרוול)
* **סופיה** (אנג'לה רינקון)
* **ויקטור** (אדריאנו זנדג'אס)
* **דיאנה** (מרטינה לביניסה)
* **הבל** (סנטיאגו בידארט)
* **צ'צ'ו** (מאוריסיו נובואה)
* **סזאר** (גאל סאנצ׳ס)
* **פרננדו** (ישו נאצר)
* **אנדרס** (פרנק פרננדס)
* **אוסו** (גבריאל לופס)
* **שחור-זקן** (גבריאל לופס)
* **ריין** (חורחה רוגז)
* **גברת החתולים** (מרתה פיקאנס) - ורו בעתיד.
* **גזבייה** (לואיס מאייר)
* **מנואל בעתיד** (גזבייה קורונל)

## שידור

## פרקים
### עונה 1

## ראו גם
* נסיכת הזמן

## קישורים חיצוניים
* 

קטגוריה:KidZ: תוכניות רכש
קטגוריה:תוכניות טלוויזיה בשפה הספרדית
קטגוריה:סדרות טלוויזיה אמריקאיות שעלו לשידור בשנת 2019
מרינו

**מֶרינו** (באנגלית: **Merino**) הוא זן של כבשים שמקורו מספרד.

המרינו הוא גזע כבשים בעל צמר מעולה. הגזע ידוע עוד מהמאה ה-12 ומשערים כי הוא הובא לספרד בידי המוסלמים. כבש המרינו מותאם היטב לאזורים צחיחים ולחיי נדודים. מספרד הגיע כבש המרינו במחצית השנייה של המאה ה-18 לארצות אירופה השונות ואחר כך לארצות הברית ואוסטרליה. כבש המרינו נחשב כגזע החשוב ביותר לצמר ומהווה על פי הערכה כ-20% מאוכלוסיית כבש-הבית בעולם. לכבש המרינו תת-גזעים רבים שבהם תת-הגזע האוסטרלי מצטיין באיכות הצמר ובמשקל הגיזה.

## תתי-גזעים
* מרינו האוסטרלי
* דלין (Delaine) הארגנטינאי
* מרינו האמריקאי
* מרינו הקווקאזי 
* מרינו הווירטֶמבֶּרגי

## קישורים חיצוניים

* 

קטגוריה:גזעי כבשים
רועי צוויג-לביא

**רועי צוויג-לביא** (נולד ב-2 בינואר 1983) הוא קצין בצה"ל בדרגת אלוף-משנה, המשרת כמפקד חטיבת הצנחנים. קודם לכם שימש קצין אג"ם של פיקוד המרכז, מפקד חטיבת שומרון, מפקד יחידת מגלן ומפקד גדוד 202.

## ביוגרפיה
צוויג-לביא נולד וגדל בחיפה. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן שימש כקצין המבצעים של גדוד 890. בסיום תפקידו יצא ללימודים במכללה לפיקוד טקטי וסיים בהצטיינות יתרה. במהלך לימודיו פרצה מלחמת לבנון השנייה, הוא קטע את לימודיו, ושב לחטיבה שם שובץ כסגן מפקד פלוגה בגדוד 890 עד לסיום המלחמה.

בסיום לימודיו מונה למפקד פלוגת מסלול בגדוד 890, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 890. לאחר מכן מונה למפקד פלגת ההכשרות בסיירת מטכ"ל. בשנים 2012–2013 שירת כסגן מפקד גדוד 202. לאחר מכן מונה למפקד מחזור האימון המתקדם בבא"ח צנחנים. במהלך התפקיד החל מבצע צוק איתן, הוא הקים כוח שהורכב מקצינים ששירתו בבא"ח, ופיקד עליו עד לסיום המבצע. בסיום התפקיד יצא ללימודים בפו"ם וסיים בהצטיינות. בשנים 2015–2016 שירת כקצין אג"ם של חטיבת הצנחנים.

ב-11 ביולי 2016 הועלה לדרגת סא"ל ומונה למפקד גדוד 202, ושירת בתפקיד עד 15 באפריל 2018. במאי 2018 מונה למפקד יחידת מגלן, ושירת בתפקיד עד מאי 2020. ב-9 ביוני 2020 הועלה לדרגת אל"ם ומונה למפקד חטיבת שומרון. במהלך תפקידו, ב-30 ביוני 2022, נפצע באורח קל בפיגוע ירי במתחם קבר יוסף שבשכם, בתפקיד זה שירת עד 21 בספטמבר 2022. בשנת 2022 מונה לקצין אג"ם של פיקוד המרכז.

במאי 2025 מונה למפקד חטיבת הצנחנים.

## חיים אישיים
צוויג-לביא נשוי ואב לשלושה. בעל תואר ראשון במדע המדינה מאוניברסיטת חיפה ותואר שני במנהל עסקים מאוניברסיטת בן-גוריון.

## קישורים חיצוניים

* 
* 

## הערות שוליים

קטגוריה:לוחמי סיירת מטכ"ל
קטגוריה:מפקדי גדוד 202
קטגוריה:מפקדי יחידת מגלן
קטגוריה:מפקדי חטיבת שומרון
קטגוריה:קציני אג"ם של פיקוד המרכז
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:בוגרי אוניברסיטת חיפה
קטגוריה:בוגרי אוניברסיטת בן-גוריון בנגב
קטגוריה:חיפה: אישים
קטגוריה:חיילי צה"ל במלחמת חרבות ברזל
קטגוריה:חיילי צה"ל במלחמת לבנון השנייה
קטגוריה:פצועי טרור ישראלים
קטגוריה:ישראלים שנולדו ב-1983
סוזאנה קורבט

**סוזאנה ג'יין קורבט** (באנגלית: **Susannah Jane Corbett**; נולדה ב-10 באוגוסט 1968) היא שחקנית וסופרת אנגלייה. קריירת המשחק שלה החלה ב-1999 והיא הופיעה בטלוויזיה, בקולנוע וברדיו. קורברט כותבת ספרי ילדים.

## ביוגרפיה
קורבט נולדה בשכונת מרילבון שבלונדון. היא בתם של השחקן הארי ה. קורבט, שהיה ידוע מהופעתו בסיטקום "סטפטו ובנו" של ה-BBC, ושל אשתו השנייה מורין. היא למדה בבית הספר לבנות מוירה האוס באיסטבורן שבמזרח סאסקס. את הכשרתה המקצועית רכשה ב-East 15 Acting School בדבדן שבאסקס.

### משחק
ב-1991 שיחקה קורבט בתפקיד קטן בסרט ההרפתקאות "רובין הוד: נסיך הגנבים". בנובמבר 1991 הופיעה לראשונה בטלוויזיה, בתפקיד סיידי מדוז בפרק בסדרת הדרמה הקומית "Minder" של רשת ITV.

את תפקידה הגדול הראשון קיבלה קורבט ב-1993, בעונה השלישית של הסדרה "Peak Practice", בתפקיד ונסה מצ'ין חולת סיסטיק פיברוזיס. היא ידועה בעיקר מהופעתה בתפקיד אלי פסקו, אשתו של אחת הדמויות הראשיות, בסדרת הדרמה "דיאל ופסקו", המבוססת על רומנים מאת רג'ינלד היל. בין השנים 1996 ל-2000 הופיעה קורבט בקביעות בסדרה, וחזרה להופעת אורח בשנת 2005.

בשנת 2000 חזרה להופיע בסדרה "Peak Practice" בתפקיד הפיזיותרפיסטית קרי דייווידסון, למשך שלוש עונות. ב-2015 שיחקה קורבט בסדרה "הולבי סיטי".

### כתיבה
קורבט החלה לכתוב ספרים מצוירים עבור ילדיה. הספר הראשון שלה שיצא לאור היה "Dragon's Dinner" פורסם ב-20 באוגוסט 2009. ספר שני "One Cool Cat" פורסם באביב 2011. עוד כתבה ספר על תולדות חייו של אביה "Harry H. Corbett: The Front Legs of the Cow", שיצא לאור במרץ 2012.

### חיים אישיים
קורבט חיה עם משפחתה באשבורנהאם שבמזרח סאסקס. יש לה שני ילדים.

## פילמוגרפיה

## ספרים

**Dragon's Dinner* (2009)
**One Cool Cat* (2011)
**Harry H. Corbett – The Front Legs of the Cow* (2012)


## קישורים חיצוניים
* 
* הבלוג של סוזאנה קורבט

## הערות שוליים

קטגוריה:שחקניות קולנוע וטלוויזיה אנגליות
קטגוריה:סופרות ילדים ונוער בריטיות
קטגוריה:בריטיות שנולדו ב-1968
קטגוריה:בריטים שנולדו ב-1968
מכון קורצ'טוב

**מכון קורצ'טוב** (ברוסית: Hациональный исследовательский центр «Курчатовский Институт», רשמית: "מרכז המחקר הלאומי 'מכון קורצ'טוב'") הוא מוסד מחקר ופיתוח מוביל ברוסיה בתחום האנרגיה הגרעינית. נקרא על שם איגור קורצ'טוב ונמצא בכיכר קורצ'טוב 1, במוסקבה.

בברית המועצות המכון היה ידוע בשם **מכון איגור קורצ'טוב לאנרגיה אטומית** (Институт Атомной Энергии им. И.В. Курчатова, בראשי תיבות: КИАЭ). בין 1991 ל-2010, היה ידוע כמרכז המדע הרוסי "מכון קורצ'טוב" (Роcсийский научный центр «Курчатовский Институт») לפני ששונו שונה למרכז המחקר הלאומי.
## היסטוריה
עד שנת 1955, היה המכון ידוע בשם "מעבדה מספר 2 של האקדמיה למדעים של ברית המועצות". המכון נוסד ב-11 בפברואר 1943 במטרה לפתח נשק גרעיני. מרבית הכורים הגרעיניים הסובייטיים תוכננו במכון, כולל F-1, שהיה הכור הגרעיני הראשון מחוץ לצפון אמריקה שקיים ביקורת על תפעולו.

מאז שנת 1955 המכון עסק בביצוע עבודות ניסוי מדעיות מרכזיות בתחומי היתוך תרמו-גרעיני ופיזיקת פלזמה. במיוחד פותחו שם מערכות הטוקאמק הראשונות, שהמוצלחות שבהן היו T-3 והגרסה הגדולה שלה T-4, שנבדקה בשנת 1968 בנובוסיבירסק, בניסוי שבחן את התגובה המיזוגית התרמו-גרענית הקווסטיסטית הראשונה אי פעם. מערכות טוקאמק (Токамáк) הן רכיב המשתמש בשדה מגנטי רב עוצמה כדי להגביל פלזמה חמה בצורת טורוס. מהווה אחד מכמה סוגים של התקני כליאה מגנטיים המפותחים לייצור כוח היתוך תרמו-גרעיני מבוקר והוא המכשיר המוביל לביצוע כור היתוך מעשי.

בשנות השמונים מילאו עובדי מכון קורצ'טוב, מהנדסי מחשבים, תפקיד חשוב מאוד בביסוס תרבות המחשבים באמצעות השתתפות בפיתוח מערכת ההפעלה DEMOS בשנת 1982, שהוביל להפצת האינטרנט ברוסיה וסייע בפירוק ברית המועצות. מערכת DEMOS (ברוסית: Единая Мобильная Операционная Система, ДЕМОС) פותחה כמערכת הפעלה דמוית Unix, על בסיס BSD. בשנת 1991 DEMOS נזנחה ובמקומה פותחה מערכת ההפעלה "רלקום" (РЕЛКОМ)

עד 1991 פיקח משרד האנרגיה האטומית על הנהלת מכון קורצ'טוב. לאחר הפיכתו למרכז המדע הממלכתי בנובמבר 1991, הוכפף המכון ישירות לממשלת רוסיה. על פי אמנת המכון, מנהל המכון ממונה על ידי ראש הממשלה על סמך המלצות רוסאטום.

בפברואר 2007 זכה מכון קורצ'טוב במכרז להיות הארגון העיקרי המתאם את המאמצים בתחם הננו-טכנולוגיה ברוסיה. המכון מעורב בפרויקטים שונים לרבות פרויקט איטר

כורים רבים תוכננו על ידי חוקרי המכון, כמו:
* GT-MHR
* RBMK
* EGP-6
* ELENA
* T-15
* F-1
* VBER-300

ביוני 2020 המכון קיבל מימון מהתקציב הפדרלי ליצירת ותחזוקה של "מאגר המידע הלאומי למידע גנטי" ליצירת פורמטים לאחסון והעברת נתונים גנטיים, כדי לסייע לחברות תרופות בפיתוח חיסונים על בסיס המאגר הגנטי.


קובץ:RIAN_archive_723980_Kurchatov_Institute_for_nuclear_energy.jpg| מכון קורצ'טוב לאנרגיה אטומית, עם צוות פרויקט השדה המגנטי, 1974.
קובץ:RIAN_archive_502968_At_Kurchatov_Institute_of_Atomic_Energy.jpg| עמדה לבדיקת מערכות מגנטיות במכון קורצ'טוב, שצולמה בשנת 1986.
קובץ:RUSMARKA-2336.jpg|בול דואר משנת 2018, שהונפק על ידי דואר רוסיה לרגל 75 שנה למכון.


## קישורים חיצוניים

* 

קטגוריה:תוכנית הגרעין של ברית המועצות
קטגוריה:תוכנית הגרעין של רוסיה
קטגוריה:מכוני מחקר רוסיים
קטגוריה:מכוני מחקר רב תחומי
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
המכון הרוסי לרשתות ציבוריות

**מכון המחקר הרוסי לפיתוח רשתות ציבוריות (Российский научно-исследовательский институт развития общественных сетей, בראשי תיבות: РосНИИРОС)** הוא מוסד רוסי הפועל בשני תחומים עיקריים:
* פיתוח רשתות מחשבים לארגוני מדע וחינוך;
* פיתוח אלמנטים בסיסיים בתשתית האינטרנט הרוסי.
## היסטוריה
המוסד הוקם על ידי הוועדה הממלכתית למדע והשכלה גבוהה, המכון לאנרגיה אטומית ובשיתוף פעולה עם מרכז המידע והמחשוב של מכון קורצ'טוב בשנת 1992 ונרשם כעמותה.

עד 2001 הוא היה הרשם היחיד של שמות תחום הדומיין .ru. בשנת 2000, לאחר תחילת הפצת .ru של מערכת רישום שם הדומיין, הקים המכון את הרשם RU-NIC (RU-CENTER) ומשנת 2001 חדל לחתום על חוזי רישום תחומי דומיין חדשים. הסכמים שנחתמו מוקדם יותר על רישום ותמיכה של דומיינים שהופעלו עד 1 בינואר 2005, אפשרו לו להמשיך בתחזוקת הדומיינים, אך הבעלים נאלצו להעבירם לאחד מרשמי שמות הדומיינים המאושרים.

בשנת 2004 הפכה העמותה לארגון אוטונומי, לאחר שהפכה מהמוסד "מכון המחקר הרוסי לפיתוח רשתות ציבוריות" לארגון אוטונומי ללא מטרות רווח בשם "מכון המחקר הרוסי לפיתוח רשתות ציבוריות" והחל לפעול עצמאית ממכון קורצ'טוב.

## פרויקטים
* המכון מפעיל רשת אינטראנט רוסית בין-מחלקתית (Network Backbone Network, RBNet), המספקת חיבור לאינטרנט של רשתות מדעיות וחינוכיות אזוריות. רשתות אזוריות מחוברות דרך צמתי רשת RBNet הממוקמים בכל המחוזות הפדרליים ברוסיה (בדרך כלל 1–2 צמתים למחוז). המרכיבים העיקריים של רשת RBNet הונחו במהלך יישום התוכנית הבין-מחלקתית "יצירת רשת ארצית של טלקומוניקציה ממוחשבת למדעים והשכלה גבוהה" בשנים 1995–2001.
* המכון מפתח ותומך במרכז הטכני של תחום הדומיין הרוסי .ru, כולל רישום דומיינים ברמה השנייה בתחום .ru, מערכות רישום ו-DNS. בסך הכל כ-2.5 מיליון דומיינים ברמה השנייה נרשמו בתחום .ru (נכון לנובמבר 2009).
* המכון הפך למייסד נקודות חילופי תנועה באינטרנט במוסקבה (MSK-IX), סנקט פטרבורג, רוסטוב על הדון, סמארה, יקטרינבורג, נובוסיבירסק ובעיר ולדיווסטוק. מאז 2013, ניהול נקודות MSK-IX ונקודות חילופי תנועה אזוריות אוחדו תחת "המרכז לאינטראקציה בין רשתות מחשבים" של MSK-IX.
* המכון משתף פעולה באופן פעיל עם איגוד הארגונים המדעיים והחינוכיים – המשתמש ברשתות נתונים אלקטרוניות – RELARN והוא מספק לאיגוד רשת מדעית וחינוכית ללא מטרות רווח, RELARN-IP, המכסה בעיקר את ארגוני מוסקבה ופרבריה.

עד 27 בדצמבר 2010 המכון ניהל מספר תחומים ציבוריים וגאוגרפיים המיועדים לרישום תת-דומיינים ברמה השלישית. בין הדומיינים הללו היו:
* .com.ru - הומלץ לפרויקטים בעלי אופי מסחרי (מאוגוסט 2005 ועד אוקטובר 2011 הרישום לא בוצע);
* .net.ru - הומלץ לפרויקטים הקשורים להתפתחות האינטרנט;
* .org.ru - הומלץ לפרויקטים שאינם מסחריים;
* .pp.ru - הומלץ ליחידים;
* .msk.ru, .spb.ru. - הומלץ לפרויקטים הקשורים גאוגרפית למוסקבה וסנקט פטרבורג.
תת-דומיינים ("דומיינים ברמה השלישית", כלומר, *name.domain.ru* ) נרשמו ללא עלות בהתאם לכללי השימוש. דומיינים נרשמו באמצעות טופס אינטרנט לרישום דומיין. המכון העביר את כל הדומיינים המנוהלים ברמה השלישית לתמיכת RU-CENTER. דומיינים נרשמים דרך ממשק האינטרנט RU-CENTER, אך כבר על בסיס תשלום.

מאז 2015, דומיינים אלה מוגשים על ידי רישום יחיד, שהתשתית שלו נוצרה על ידי המכון. רישום זה מספק גישה לרשמים לשירות שמות דומיינים. כך, ניתן היה לרשום דומיינים ברמה השלישית לא רק דרך RU-CENTER, אלא גם באמצעות רשמים אחרים.

## קישורים חיצוניים
* 

קטגוריה:רוסיה: אינטרנט
קטגוריה:מכוני מחקר רוסיים
כל העולם במה

"**כֹּל הָעוֹלָם בָּמָה**" (באנגלית: **All the world's a stage**) הוא אחד הציטוטים הידועים ביותר של ויליאם שייקספיר. הציטוט מקורו במונולוג מהקומדיה הפסטורלית שלו "כטוב בעיניכם", שם נאמרה על ידי ז'אק המלנכולי במערכה II, תמונה 7, שורה 139. בנאומו משווה ז'אק את העולם לבמה ואת החיים למחזה. הוא מקטלג את חיי האדם לשבעה חלקים, שבעה שלבים מינקותו ועד מותו.

## מקור
### העולם כבמה
ההשוואה של העולם לבמה ואנשים לשחקנים קדמה הרבה לפני שייקספיר. יובנאליס, המשורר הרומאי הקדום, כתב את אחת הגרסאות המוקדמות ביותר של ביטוי זה ב"סאטירה 3": "כל יוון היא במה, וכל יווני הוא שחקן". קדם לו דמוקריטוס שאמר: "העולם - במה, החיים - מחזה. באת, ראית, הסתלקת". המחזה של ריצ'רד אדוארדס שנכתב בשנה בה נולד שייקספיר, דיימון ופיתיאס, מכיל את השורות: "פיתגורס אמר שהעולם הזה היה כמו במה / שרבים ממלאים את חלקם; כצופים, ועל הבמה". כאשר נוסד בשנת 1599 התיאטרון של שייקספיר עצמו, "תיאטרון הגלוב", הוא השתמש במוטו הלטיני  - "כל העולם מגלם את השחקן". הטקסט הלטיני שלו נגזר מתוך מסה מהמאה ה-12. בסופו של דבר המילים נובעות מ- - "מכיוון שכמעט כל העולם הם שחקנים" ביטוי רווח באנגליה של אותם ימים המיוחס לפטרוניוס.

ביצירתו הקודמת, הסוחר מוונציה, אחת הדמויות הראשיות של שייקספיר, אנטוניו, השוותה את העולם לבמה:

 

בספרו "שבחי הסכלות", שהודפס לראשונה בשנת 1511, הומניסט הרנסאנס ארסמוס מרוטרדם שואל .

## התייחסות בתרבות

* כל העולם במה - סדרה בערוץ הילדים משנת 1999 אשר שידרה גרסה טלוויזיונית של מחזות תיאטרון קלאסיים שעובדו על ידי חיים אידיסיס.
* כל העולם במה - שיר שכתב חיים חפר והלחין קובי אושרת ופזמונו פרפרזה על הביטוי: "כי העולם כולו במה; בו גיבורים וחלשים; וזרקורים, מסך, קרשים; ועליזים ומיואשים; כן העולם כולו במה; אך גם השחקנים הם אנשים".
* שירו של סיני תור המתייחס לביטוי: "כי כל העולם במה וכולנו שחקנים; וה' הוא הבמאי שמושך כאן בחוטים".
* השיר אדם שחקן של זוהר ארגוב שכתב ציון שרעבי ומופיע באלבום להיות אדם, נפתח במילים: "אדם נולד שחקן... הוא משחק ומעמיד פנים והעולם במה כאן לכולם ואנו אנו, אנו שחקנים".

## גלריה

קובץ:"All the world's a stage".jpg|הציטוט במהדורת הפוליו הראשונה של ויליאם שייקספיר
קובץ:Sculpture 'Seven Ages Of Man'-Queen Victoria Street-London.jpg|הפסל "שבעת ימי האדם" בלונדון
קובץ:Seven ages of man.jpg|"שבעת שלבי האדם" מאת ויליאם מולארדי, 1838, הממחיש את המונולוג


## ראו גם
* ויליאם שייקספיר
* כטוב בעיניכם

## קישורים חיצוניים
* 

## הערות שוליים

קטגוריה:ביטויים שייקספיריים
קטגוריה:מונולוגים
קטגוריה:מעגל החיים
הר גרדנר (הרי אלזוורת')

**הר גרדנר** (באנגלית: **Mount Gardner**) הוא הר במערב החלק המרכזי של רכס סנטינל, בהרי אלזוורת' שבאנטארקטיקה.

גובהו של ההר 4,587 מטרים מעל פני הים; ההר מתנשא לגובה של 487 מטרים מעל סביבתו. ההר הוא ההר ה-16 בגובהו באנטארקטיקה.

ההר ממוקם 3 קילומטרים ממערב להר טאיירי.

ההר מתנשא מעל קרחון פאטון שמצפון - מזרח לו.

## היסטוריה
### גילוי ההר

ההר התגלה על ידי משלחת החצייה של ארץ מרי בירד, אשר חצתה את ארץ מרי בירד בעונת המחקר (הקיץ האנטארקטי) 1957–1958 בפיקודו של סי. ר. בנטלי (C.R. Bentley).

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של לוטננט הארווי ל. גרדנר (Harvey L. Gardner), מצי ארצות הברית, שהיה טייס באנטארקטיקה בעונות המחקר (הקיץ האנטארקטי) 1957–1958 ו- 1958–1959. גרדנר נהרג בהתרסקות מטוס DHC-3 Otter בנקודת מארבל, ב-4 בינואר 1959.

## לקריאה נוספת

• SAMUEL C. SILVERST, **[https://www.southpolestation.com/trivia/igy2/mountaineeringexpedition.pdf The American Antarctic Mountaineering Expedition]**, ANTARCTIC JOURNAL

• Damien Gildea, **[https://books.google.co.il/books?id=TrHtBgAAQBAJ&pg=PT57&lpg=PT57&dq=%22Mount+Gardner%22+Antarctica&source=bl&ots=g8gr8zfrsG&sig=ACfU3U3uyrG8xfVUHpLrht5rML1bEVgrMA&hl=en&sa=X&ved=2ahUKEwjvktmj5dLrAhUC3KQKHZ2VD0E4KBDoATAIegQIChAB#v=onepage&q=%22Mount%20Gardner%22%20Antarctica&f=false Mountaineering in Antarctica: complete guide: Travel guide]**

• Damien Gildea, **[https://books.google.co.il/books?id=c7HtBgAAQBAJ&pg=PT52&lpg=PT52&dq=%22Mount+Gardner%22+Antarctica&source=bl&ots=C9Hfv70C6b&sig=ACfU3U1X7WdXrYtFVueHgrYbiGh21DbA1A&hl=en&sa=X&ved=2ahUKEwjakNeq5dLrAhUpsaQKHaz0BmE4MhDoATAEegQIARAB#v=onepage&q=%22Mount%20Gardner%22%20Antarctica&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* הר גרדנר באתר הסקר הגאולוגי של ארצות הברית
* הר גרדנר באתר הגאזט האנטארקטי המשווה SCAR של ממשלת אוסטרליה
* הר גרנדר באתר peakbagger
* הר גרדנר באתר peakery (מרחקים לאתרים סמוכים)
* מפת אזור הר גרדנר

## הערות שוליים

גרדנר
גרדנר
כבר עכשיו

**כבר עכשיו** הוא פזמון שכתב, הלחין וביצע ירמי קפלן. השיר יצא לאור בשנת 1996.

## רקע
בשנת 1996 הקליט קפלן את השיר כשיר הנושא של הסדרה "הפוך", וזכה להצלחה גדולה. הוא נכלל בתור בונוס באלבום "בוקר טוב" במהדורה מאוחרת יותר.

"כבר עכשיו" נחשב לאחד מהלהיטים הגדולים של קפלן.

במצעד הפזמונים העברי השנתי של רשת ג' לשנת תשנ"ז (1997) דורג השיר במקום השישי.

## קישורים חיצוניים

## הערות שוליים

קטגוריה:שירים בעברית
בנק האיטי

**בנק האיטי** (באנגלית: **Bank of the Republic of Haiti**; בצרפתית: **Banque de la République d'Haïti**; ראשי תיבות: **BHR**) הוא הבנק המרכזי של האיטי, שנוסד ב-17 באוגוסט 1979. בראש הבנק עומד ג'אן באדן דוביס מדצמבר 2015.

בנק האיטי פועל בפיתוח מדיניות הכללה הפיננסית  וחבר ב .

## היסטוריה
בנק האיטי הוקם לאחר עצמאותה של האיטי מצרפת. את ההתייחסות העתיקה ביותר לבנק בהאיטי ניתן לייחס בהתכתבויות הקצרות שהוחלפו במהלך ספטמבר 1825 בין סוחר זר, ניקולס קיין, למזכיר המדינה בלתאזר אינגינאק על הצעה שהגיש ג'ורג' קלארק בשם קבוצה גרמנית בשם הרמן הנדריק ושות', להקים בנק בהאיטי. עם זאת, ההצעה מעולם לא התקבלה, והרמן הנדריק ושות' מעולם לא הוקמה.

באוקטובר 1910, ניתנו זיכיונות לתאגיד של אנשי עסקים צרפתים, גרמנים ואמריקאים להקמת בנק חדש, הבנק הלאומי של האיטי (BNRH). ב-1979, פוצלה BNRH לשני מוסדות פיננסיים: הבנק הלאומי לאשראי (BNC), ובנק האיטי.

## נגידי הבנק

## קישורים חיצוניים
* 

## הערות שוליים

האיטי
קטגוריה:האיטי: כלכלה
קטגוריה:פורט-או-פרנס: מבנים
מינהל התעופה האזרחית של סין

ממוזער|מטה מינהל התעופה האזרחית.
ממוזער|מרכז פיקוח הטיסה של מינהל התעופה האזרחית.
**מינהל התעופה האזרחית של סין**, לשעבר **המינהל הכללי של התעופה האזרחית של סין**, היא רשות התעופה הממשלתית שפועלת תחת משרד התחבורה של הרפובליקה העממית של סין. תפקידה לפקח על התעופה האזרחית ולנהל חקירת תקריות תעופה. כרשות התעופה האחראית על סין, היא מסכמת הסכמי תעופה אזרחיים עם רשויות תעופה אחרות, כולל אלה של אזורי המינהל המיוחדים בסין המסווגים כ"אזורי טיסה פנים מיוחדים". היא הפעילה באופן ישיר את חברת התעופה שלה, שהייתה מונופול התעופה של סין, עד 1988. מטה הסוכנות ממוקם במחוז דונגצ'נג, בייג'ינג.

המינהל אינו חולק את האחריות של ניהול המרחב האווירי של סין עם הוועדה הצבאית המרכזית על פי התקנות בחוק התעופה האזרחית של הרפובליקה העממית של סין (中华人民共和国 民用 航空法).

## היסטוריה
מינהל התעופה האזרחית הוקם ב-2 בנובמבר 1949, זמן קצר לאחר הקמת הרפובליקה העממית של סין, לניהול כל התעופה הלא צבאית במדינה, וכן לספק שירותי טיסה כללית ומסחרית (בדומה לאיירופלוט בברית המועצות). תחילה הוא נוהל על ידי חיל האוויר של צבא השחרור העממי.
שמאל|ממוזער|מטוס איליושין Il-62 של מינהל התעופה האזרחית של סין בשדה התעופה שרמטייבו במוסקבה בשנת 1974.
בשנת 1963, סין רכשה שישה מטוסי וויקר וויסקונט מבריטניה, ובעקבות זאת רכשה בשנת 1971 ארבעה מטוסי הוקר סידלי טרידנט מחברת פקיסטן איירליינס. באוגוסט 1971 רכשה חברת התעופה שישה Trident 2Es ישירות ממפעלי ווקר סידלי. המדינה גם הזמינה שלושה מטוסי קונקורד. עם ביקורו של ניקסון בסין בשנת 1972, הורתה המדינה על רכישצ 10 מטוסי בואינג 707. בדצמבר 1973 ננקט צעד חסר תקדים של הלוואת 40 מיליון ליש"ט מהבנקים המערביים למימון רכישת 15 מטוסי טריידנט נוספים. מטוסי איליושין Il-62 שנבנו ברוסיה שימשו לנתיבי טיסה בעלי טווח ארוך בשנות השבעים והשמונים.

בשנת 1980 חברת התעופה הממשלתית הועברה לשליטה ישירה של מועצת המדינה.

בשנת 1988 CAAC איירליינס (חברת התעופה הממשלתית) התחלקה למספר חברות תעופה אינדיבידואליות, שכל אחת מהן נקראה על שם אזור בסין שבה היה מרכז שלה. מאז, המינהל פועל כסוכנות ממשלתית בלבד ואינה מספקת עוד שירותי טיסה מסחריים.

במרץ 2008 הפכה המינהל לחברה בת של משרד התחבורה החדש שנוצר ושמה הסיני הרשמי הותאם מעט כדי לשקף את היותו לסוכנות כפופה למשרד. שמו הרשמי באנגלית נותר "מינהל התעופה האזרחית של סין".

ב-11 במרץ 2019, המינהל היה הרשות הראשונה לתעופה אזרחית שהקימה מסוף לקליטת מטוסי בואינג 737 MAX. לאחר מכן, מרבית רשויות התעופה בעולם הצטרפו למהלך, כולל הסוכנות לבטיחות תעופה של האיחוד האירופי למחרת.

כיום מהווה המינהל מחלקה ממשלתית המיועדת בעיקר לפיקוח על שוק התעופה.

## קישורים חיצוניים

* 
* האתר הרשמי 
* האתר הרשמי (ארכיון)
* מרכז פיקוח הטיסה  / 
* סין - תעופה אזרחית
* המכון לניהול תעופה אזרחית בסין, המכון לבטיחות תעופה אזרחית 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הרפובליקה העממית של סין: תעופה
קטגוריה:תעופה אזרחית
קטגוריה:ארגוני חקירות תעופה
Don't Come Easy

"**Don't Come Easy**" (בעברית: "**לא בא בקלות**") הוא שיר שבוצע על ידי הזמר האוסטרלי, אייזיאה פיירברייס וייצג את אוסטרליה באירוויזיון 2017. השיר יצא לאור ב-8 במרץ 2017.

## רקע
אייזיאה פיירברייס נבחר על ידי איגוד השידור האוסטרלי (SBS) באופן פנימי לייצג את אוסטרליה במהדורת האירוויזיון לשנת 2017. ב-9 במאי באותה השנה הופיע אייזיאה בחצי הגמר הראשון של האירוויזיון, שלישי בסדר ההופעות, לפני אלבניה ואחרי גאורגיה. באותו הערב, אוסטרליה זכתה במקום השישי עם 160 נקודות ובכך העפילה לגמר.

ב-13 במאי באותה השנה, אוסטרליה הופיעה בגמר האירוויזיון לשנת 2017. אוסטרליה הוגרלה להופיע במקום ה-14 בסדר ההופעות של הגמר, לפני יוון ואחרי קרואטיה. אוסטרליה זכתה במקום ה-9 עם 173 נקודות (171 נקודות מהשופטים ושתי נקודות מהקהל).

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2017
קטגוריה:שירי אוסטרליה באירוויזיון
קטגוריה:שירים באנגלית
קטגוריה:סינגלים בהוצאת סוני מיוזיק אוסטרליה
הקברניט (סרט, 2019)

**הקברניט** הוא סרט דרמה סיני משנת 2019 בבימויו של אנדרו לאו ובכיכובם של ג'אנג האניו, אוהו או, דו ג'יאנג, יואן קוואן, ג'אנג טיאנ'אי, לי קין, ג'אנג יאמי ויאנג קירו. הסרט מבוסס על תקרית טיסה 8633 של סצ'ואן איירליינס. הסרט יצא בסין ב-30 בספטמבר 2019.

## שחקנים ודמויות
* ג'אנג האניו כליו צ'אנג'יאן
* אוהו אוו כשו ייצ'ן
* דו ג'יאנג כליאנג דונג
* יואן קוואן כבי נאן
* ג'אנג טיאנ'אי כהואנג ג'יה
* לי קין כזו ג'ואן
* ג'אנג יאמי כג'אנג קיו
* יאנג קירו כיאנג הואי
* גאו גיי כוואן יאן

## רקע

ב-14 במאי 2018, שמשת תא הטייס בטיסה 8633 של סצ'ואן איירליינס מצ'ונגצ'ינג ללהסה, התנפצה וגרמה לפציעות של טייס המשנה. הצוות נאלץ לבצע נחיתת חירום. למרות המצב הקשה, הקברניט ליו צ'ואנג'יאן וצוותו התמודדו בקור רוח עם המצב. התנאים הקשים שהם התמודדו עמם היו בין השאר לחץ נמוך בגובה רב וטמפרטורה נמוכה. הטיסה ביצעה בהצלחה נחיתת חירום בשדה התעופה צ'נגדו שואנגליו. כל 119 הנוסעים ו-9 אנשי הצוות ניצלו. בזכות גבורתו, זכה הקברניט לכינוי "קפטן סאלי הסיני".

## הפקה
הסרט זכה לתמיכה וסיוע של מינהל התעופה האזרחית בסין, מאות אנשי מקצוע ממערכת התעופה האזרחית השתתפו ביצירת הסרט.

הצילומים החלו ב-3 בינואר 2019 והסתיימו ב-4 במרץ 2019.

## שחרור
הכרזה הראשונה שוחררה ב-5 במאי 2019 והטריילר הרשמי הראשון שוחרר ב-5 באוגוסט 2019. הסרט הוקרן בבכורה בבייג'ינג ב-25 בספטמבר 2019 עם הפצה רחבה בסין ב-30 בספטמבר 2019.

הסרט היה סרט הפתיחה בערב הפתיחה בפסטיבל הסרטים והטלוויזיה האמריקני-סיני ה-15 בלוס אנג'לס, שם זכה בקטגוריית הסרט הטוב ביותר. המפיק יו דונג זכה גם בפרס המפיק הטוב ביותר.

## הכנסות
ב-3 באוקטובר 2019, הכנסות "הקברניט" הגיעו ל-263 מיליון יואן ובסך הכל הוא הכניס למעלה ממיליארד יואן (411 מיליון דולר).

## ראו גם
* חברת התעופה סצ'ואן
* סאלי: נס על ההדסון

## קישורים חיצוניים
* 
## הערות שוליים

קטגוריה:סרטים סיניים
קטגוריה:סרטים במנדרינית
קטגוריה:סרטי 2019
קטגוריה:סרטים שמתרחשים במטוס
קטגוריה:סרטי דרמה